Gradonačelnik Vrgorca, Ante Pranić, pohvalio se dobivenom tužbom protiv bivšeg zaposlenika gradske ustanove. Grad je na sudu dokazao zakonitost otkazivanja ugovora o radu, a u nastavku pročitajte zanimljivo gradonačelnikovo pojašnjenje:

“Danas smo dobili još jedan ishod tužbe u našu koristi u kojoj nas je tužio bivši zaposlenik radi otkazivanja ugovora o radu. Jednostavno, zaposlenik u jednoj gradskoj ustanovi je više bio na kavama nego na radnom mjestu. To nismo tolerirali i na sudu smo dokazali zakonitost otkazivanja ugovora o radu.

Nitko novi nije primljen u ustanovu zbog ušteda, a redovni posao ustanove se i dalje odvija bez nekih bitnih razlika. Ako netko misli da je zaštićen ugovorom na neodređeno u javnom sektoru i može raditi što ga je volja za vrijeme radnog vremene, vara se. Plaća na radnom mjestu se treba zaslužiti inače je to radno mjesto samo dodatno neopravdano financijsko opterećenje” – objavio je Pranić na Facebooku.